ΓΡΑΠΤΗ ΕΡΩΤΗΣΗ P-3374/00

υποβολή: Luciana Sbarbati (ELDR) προς την Επιτροπή

(25 Οκτωβρίου 2000)

Θέμα: Πολιτική άμυνα και φυσικές καταστροφές

Τα πρόσφατα δραματικά γεγονότα που συντάραξαν τους κατοίκους της κοιλάδας του Πάδου και της Νότιας Ιταλίας, οι περιβαλλοντικές καταστροφές του παρελθόντος έτους στη Γαλλία και στις άλλες χώρες της ΕΕ, οι ζημίες που προκλήθηκαν αυτό το καλοκαίρι από τις πυρκαγιές, καθιστούν προφανή την ανάγκη να αποβεί αποτελεσματικότερη η επικοινωνία ανάμεσα στις διάφορεςπηρεσίες των κρατών μελών που είναι επιφορτισμένες με την πολιτική άμυνα. Ειδικότερα, επισημαίνεται η επείγουσα ανάγκη εξορθολογισμού και συντονισμού των διαθέσιμων πόρων με στόχο την εναρμόνιση των παρεμβάσεων οικονομικού,γειονομικού και ψυχο-κοινωνικού χαρακτήρα, ιδιαίτερα όσον αφορά τα ασθενέστερα στρώματα του πληθυσμού όπως οι ανάπηροι, οι ανήλικοι και οιπερήλικες.

Σκοπεύει άραγε η Επιτροπή να διασφαλίσει τον συντονισμό και τη συνεκτικότητα της δράσης μιας ενδεχόμενης ευρωπαϊκής δύναμης παρέμβασης, η οποία θα ερχόταν να προστεθεί στα πολυπληθή κέντρα παροχής άμεσης βοήθειας, ενώσεων και επιτροπών διαχείρισης κρίσεων,πό την αιγίδα της Ένωσης;

Προτίθεται άραγε η Επιτροπή να διευκρινίσει κατά πόσο έχει ήδη προβλέψει ένα σχέδιο συντονισμού μεταξύ Επιτροπής και κρατών μελών, ανάμεσα στις διάφορες γενικές διευθύνσεις της και τις οργανώσεις πολιτικής άμυνας και εθελοντικού χαρακτήρα που δρουν στα διάφορα κράτη μέλη για περιστάσεις σοβαρής και επείγουσας ανάγκης;

Προτίθεται άραγε η Επιτροπή να διευκρινίσει, εν όψει του επικείμενου προσδιορισμού των περιοχών της Ιταλίας που προκρίνονται για χρηματοδότηση στα πλαίσια των Διαρθρωτικών Ταμείων, κατά πόσον σκοπεύει να δώσει προτεραιότητα στις περιφέρειες και τα εδάφη που έχουν πληγεί ιδιαίτερα;

Σκοπεύει άραγε η Επιτροπή, στα πλαίσια μιας μακροπρόθεσμης προοπτικής, να επανεγγράψει το κονδύλι επείγουσα βοήθεια προς τους πληθυσμούς, θύματα φυσικών καταστροφών που διεγράφη προ ετών, αλλά που αναφέρθηκε στις 30 Μαρτίου 2000 σε ένα ψήφισμα του Ευρωπαϊκού Κοινοβουλίου σχετικά με τις

κατευθυντήριες γραμμές για την διαδικασία του προϋπολογισμού 2001, Τμήμα ΙΙΙ Επιτροπή, στο οποίο ζητείται η εγγραφή στον προϋπολογισμό της Επιτροπής ενός κονδυλίου με στόχο την ενίσχυση των πληθυσμών της ΕΕ που πέφτουν θύματα φυσικών καταστροφών όπως σεισμοί, πυρκαγιές, διάβρωση των ακτών, κατολισθήσεις και, ειδικότερα, να προωθήσει τη χρηματοδότηση δράσεων για την ψυχολογική στήριξη των θυμάτων τέτοιων φυσικών καταστροφών;

Θα μπορούσε άραγε η Επιτροπή να αναφέρει κατά πόσον δόθηκε προσοχή στο ζήτημα των επιπτώσεων στο περιβάλλον που προκαλούν οιδρογεωλογικές καταστροφές στις ζώνεςψηλού κινδύνου;

Απάντηση της κας Wallstrm εξ ονόματος της Επιτροπής

(4 Δεκεμβρίου 2000)

Η Επιτροπή εκφράζει τη λύπη της για τις σημαντικές ζημιές και ανθρώπινες απώλειες που έπληξαν με τραγικό τρόπο τις Βορειοδυτικές περιοχές της Ιταλίας.

Σε ό,τι αφορά τον συντονισμό μεταξύ κρατών μελών και ειδικότερα μεταξύ ομάδων διάσωσης πολιτικής προστασίας των κρατών μελών, η Επιτροπή καλεί το Αξιότιμο Μέλος του Κοινοβουλίου να εξετάσει την πρόταση απόφασης του Συμβουλίου στις 27 Σεπτεμβρίου 2000 με την οποία θεσπίζεται ένας κοινοτικός μηχανισμός συντονισμού των επεμβάσεων πολιτικής προστασίας σε περίπτωση ανάγκης(1)

Εξάλλου, ο πίνακας των περιοχών που προκρίνονται σχετικά με τον στόχο 1 των διαρθρωτικών ταμείων ισχύει για το σύνολο της περιόδου 2000-2006 και κατά συνέπεια δεν μπορεί να τροποποιηθεί.

Για τον στόχο 2 των εν λόγω ταμείων η Επιτροπή εξέδωσε στις 27 Σεπτεμβρίου 2000 πίνακα των ιταλικών περιοχών που εμπίπτουν στον στόχο αυτόν. Ο πίνακας αυτός ισχύει επίσης μέχρι τις 31 Δεκεμβρίου 2006. Εντούτοις, δυνάμει του άρθρου 4(11) του κανονισμού (ΕΚ) αριθ. 1260/99 της 21 Σεπτεμβρίου 1999 σχετικά με τις γενικές διατάξεις των διαρθρωτικών ταμείων(2), σε περίπτωση σοβαρής κρίσης σε μια περιοχή και μετά από πρόταση ενός κράτους μέλους, η Επιτροπή μπορεί να τροποποιήσει τον πίνακα των προκρινομένων περιοχών του στόχου 2 κατά τη διάρκεια του έτους 2003, χωρίς ωστόσο να αυξάνεται ο συνολικός καλυπτόμενος πληθυσμός σε κάθε ενδιαφερόμενη περιοχή. Με την ευκαιρία αυτή, θα μπορούσε πράγματι να ληφθούνπόψη περιοχές και εδάφη που επλήγησαν σοβαρά στην Ιταλία.

Προκειμένου για την πέρα του 2006 περίοδο, η Επιτροπή θα θεσπίσει κατά τη διάρκεια του μηνός Ιανουαρίου 2001, τη δεύτερη έκθεση συνοχής με την οποία θα ξεκινήσει ο διάλογος αναφορικά με το μέλλον της κοινοτικής περιφερειακής πολιτικής.

Σε ό,τι αφορά την οικονομική βοήθεια προς τις πληγείσες περιοχές και την κινητοποίηση της γραμμής του προϋπολογισμού για επείγουσα βοήθεια σε περιπτώσεις φυσικών καταστροφών, όπως εξήγησε η Επιτροπή στις 25 Οκτωβρίου 2000 στο Κοινοβούλιο(3), θεωρεί ότι επειδήπάρχουν άλλες δυνατότητες για κοινοτική ενίσχυση και δεδομένων των οικονομικών και ανθρωπίνων πόρων που διατίθενται, άλλες δράσεις χρειάζονταιψηλότερη προτεραιότητα από τις προαναφερόμενες στο στάδιο αυτό.

Η οδηγία του Συμβουλίου 85/337/ΕΟΚ της 27 Οκτωβρίου 1985 για την αξιολόγηση των επιπτώσεων ορισμένων δημόσιων και ιδιωτικών σχεδίων επί του περιβάλλοντος(4), τροποποιημένης με την οδηγία του Συμβουλίου 97/11/ΕΚ της 3 Μαρτίου 1997,(5) η οδηγία για την αξιολόγηση των περιβαλλοντικών επιπτώσεων (EIA), δεν καλύπτει περιπτώσεις φυσικών καταστροφών.

(1) COM(2000)593 τελικό.

(2) ΕΕ L 161 της 26.6.1999.

(3) Συζητήσεις του Ευρωπαϊκού Κοινοβουλίου (Οκτώβριος 2000).

(4) ΕΕ L 175 της 5.7.1985.

(5) ΕΕ L 73 της 14.3.1997.